CELEX: 32015D1027(01)
Language: et
Date: 2015-10-26 00:00:00
Title: Komisjoni otsus, 26. oktoober 2015, millega vastavalt komisjoni rakendusmääruse (EL) 2015/1850 (millega kehtestatakse Euroopa Parlamendi ja nõukogu määruse (EÜ) nr 1007/2009 (hülgetoodetega kauplemise kohta) üksikasjalikud rakenduseeskirjad) artiklile 3 tunnustatakse Nunavuti valitsuse keskkonnaministeeriumi

27.10.2015   
            
            
               ET
            
            
               Euroopa Liidu Teataja
            
            
               C 355/4
            
         KOMISJONI OTSUS,
   26. oktoober 2015,
   millega vastavalt komisjoni rakendusmääruse (EL) 2015/1850 (millega kehtestatakse Euroopa Parlamendi ja nõukogu määruse (EÜ) nr 1007/2009 (hülgetoodetega kauplemise kohta) üksikasjalikud rakenduseeskirjad) artiklile 3 tunnustatakse Nunavuti valitsuse keskkonnaministeeriumi
   (2015/C 355/04)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse komisjoni 13. oktoobri 2015. aasta rakendusmäärust (EL) 2015/1850, millega kehtestatakse Euroopa Parlamendi ja nõukogu määruse (EÜ) nr 1007/2009 (hülgetoodetega kauplemise kohta) üksikasjalikud rakenduseeskirjad, (1) eriti selle artikli 3 lõiget 1,
   ning arvestades järgmist:
   
               (1)
            
            
               Komisjoni määruses (EL) nr 737/2010 (2) on sätestatud tingimused, mille alusel võib inuittide ja muude põlisrahvaste kogukondade kütitud hüljestest saadud hülgetooteid ning mereressursside majandamisest saadud hülgetooteid lasta liidu turule.
            
         
               (2)
            
            
               Kõnealuste toodete turule laskmisel peab olema kaasas tunnustatud asutuste dokument, millega kinnitatakse, et komisjoni määruses (EL) nr 737/2010 sätestatud tingimused on täidetud.
            
         
               (3)
            
            
               30. juulil 2015 võttis komisjon vastu otsuse, (3) millega tunnustati määruse (EL) nr 737/2010 artikli 6 kohaselt Nunavuti valitsuse keskkonnaministeeriumi.
            
         
               (4)
            
            
               Euroopa Parlamendi ja nõukogu määrusega (EL) 2015/1775 (4) muudeti Euroopa Parlamendi ja nõukogu määruse (EÜ) nr 1007/2009 (5) artiklit 3, milles on sätestatud tingimused, mille alusel võib inuittide ja muude põlisrahvaste kogukondade kütitud hüljestest saadud hülgetooteid lasta liidu turule.
            
         
               (5)
            
            
               Määrusega (EL) 2015/1775 tunnistati määrus (EL) nr 737/2010 kehtetuks alates rakendusmääruse (EL) 2015/1850 kohaldamise alguskuupäevast.
            
         
               (6)
            
            
               12. oktoobril 2015 sai komisjon Nunavuti valitsuse keskkonnaministeeriumilt taotluse, millele olid lisatud tõendavad dokumendid ja mille saatmise kuupäev oli 9. oktoober ning milles kõnealune asutus palus end määruse (EÜ) nr 1007/2009 artikli 3 muutmisega seoses uuesti tunnustatud asutuseks määrata.
            
         
               (7)
            
            
               Komisjon kontrollis esitatud tõendavaid dokumente, mille alusel tehakse kindlaks, kas rakendusmääruses (EL) 2015/1850 asutuse tunnustamise suhtes kehtivad tingimused on määruse (EÜ) nr 1007/2009 artikli 3 muutmise taustal täidetud, ning veendus, et Nunavuti valitsuse keskkonnaministeerium täidab rakendusmääruse (EL) 2015/1850 artikli 3 lõike 1 punktides b ja e sätestatud tingimusi.
            
         
               (8)
            
            
               Nunavuti valitsuse keskkonnaministeeriumile tuleks anda taotletud tunnustus,
            
         ON TEINUD JÄRGMISE OTSUSE:
   Artikkel 1
   Nunavuti valitsuse keskkonnaministeeriumi tunnustatakse vastavalt määruse (EL) 2015/1850 artiklile 3.
   Artikkel 2
   Keskkonna peadirektoraadi peadirektorile tehakse ülesandeks tagada, et taotlejat teavitatakse käesolevast otsusest ning et käesoleva otsuse sisu avaldataks komisjon veebisaidil viivitamata.
   
      Brüssel, 26. oktoober 2015
      
         
            Komisjoni nimel
         
         
            komisjoni liige
         
         Karmenu VELLA
      
   
   
      (1)  ELT L 271, 16.10.2015, lk 1.
   
      (2)  Komisjoni määrus (EL) nr 737/2010, 10. august 2010, millega kehtestatakse Euroopa Parlamendi ja nõukogu määruse (EÜ) nr 1007/2009 (hülgetoodetega kauplemise kohta) üksikasjalikud rakenduseeskirjad (ELT L 216, 17.8.2010, lk 1).
   
      (3)  http://ec.europa.eu/environment/biodiversity/animal_welfare/seals/pdf/c_2015_5253_en.pdf
   
      (4)  Euroopa Parlamendi ja nõukogu määrus (EL) 2015/1775, 6. oktoober 2015, millega muudetakse määrust (EÜ) nr 1007/2009 hülgetoodetega kauplemise kohta ning millega tunnistatakse kehtetuks komisjoni määrus (EL) nr 737/2010 (ELT L 262, 7.10.2015, lk 1).
   
      (5)  Euroopa Parlamendi ja nõukogu määrus (EÜ) nr 1007/2009, 16. september 2009, hülgetoodetega kauplemise kohta (ELT L 286, 31.10.2009, lk 36).